Diari Oficial de la Generalitat Valenciana


Sumari del DOGV 3872, del 07-11-2000 (2000/8786)

ORDRE de 5 d'octubre de 2000, de la Conselleria de Cultura i Educació, per la qual es modifica l'autorització del centre docent britànic a Espanya anomenat British School of Valencia Children's Garden, de València.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8786


Data del document
:   05-10-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament privat

ORDRE de 5 d'octubre de 2000, de la Conselleria de Cultura i Educació, per la qual es modifica l'autorització del centre docent britànic a Espanya anomenat British School of Valencia Children's Garden, de València. [2000/M8786]
  
L'expedient l'ha iniciat la titularitat del centre, en sol·licitud de modificació de l'autorització en funció del resultat de l'última inspecció britànica.
  
L'Ordre de 2 de març de 1998, de la Conselleria de Cultura, Educació i Ciència (DOGV de 22.04.1998), va modificar l'autorització del centre docent britànic a Espanya British School Children's Garden, i la va deixar de manera definitiva des de Nursery (3 anys) fins a Year 2 (7 anys), amb 250 llocs escolars de capacitat, i de manera temporal des de Year 3 fins a Year 6 (7 a 11 anys) amb 150 llocs escolars de capacitat.
  
Atés que consten en l'expedient certificats del British Council sobre el resultat de la inspecció britànica, on es constata el compliment dels requisits per a l'autorització plena per a impartir Year 3 (7 anys) a Year 6 (11 anys) i autorització temporal, fins al 31 de desembre de 2000, per a impartir els cursos Year 7 a Year 9 amb l'increment de capacitat en 75 llocs escolars.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre docent britànic que més avall s'indica en els termes que s'assenyalen:
  
Centre: British School of Valencia Children's Garden
  
Codi: 68838107
  
Domicili: avinguda de Peris i Valero, 55-57-59
  
Localitat: València
  
Província: València
  
Titular: British School of Valencia Children's Garden, SL
  
Ensenyaments autoritzats: Currículum Nacional d'Anglaterra i País de Gal·les
  
Té caràcter definitiu des del curs Nursery (3 anys) fins a Year 6 (11 anys) i una capacitat total de 250 llocs escolars.
  
Té caràcter temporal fins al 31 de desembre de 2000, de Year 7 (11+ anys) a Year 9 (14+ anys), i una capacitat per als mencionats cursos de 75 llocs escolars.
  
Transcorreguda la data anterior, la present autorització temporal dependrà d'una inspecció posterior britànica.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà al que es disposa en la normativa reguladora de l'homologació i convalidació de títols i estudis estrangers d'educació no universitària, segons el que establix l'article 8 del Reial Decret 806/1993.
  
Disposició addicional primera
  
El centre haurà d'aportar la titulació del professorat que impartirà els ensenyaments de Llengua i Cultura Espanyola i Valenciana en els cursos equivalents a l'Educació Secundària Obligatòria abans de l'inici del seu funcionament, davant la Direcció Territorial de Cultura i Educació, que l'aprovarà després de l'informe previ de la Inspecció Educativa.
  
Disposició addicional segona
  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra aquest acte, que posa fi a la via administrativa, es podrà interposar potestativament un recurs de reposició o bé plantejar-hi un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 5 d'octubre de 2000
  
El conseller de Cultura i Educació,
  
MANUEL TARANCÓN FANDOS